Η κριτική πρόσληψη του έργου του ποιητή Ηλία Π. Κατσόγιαννη:
Creators: name: Συμεωνίδου, Χαρά Κωνσταντίνου
Publisher: name: Aristotle University of Thessaloniki
Year: 2011
Subjects: Ηλίας Π. Κατσόγιαννης (1887-1970)
Παραδοσιακή Ποίηση
Ποίηση-Ελλάδα-20ος αιώνας
Elias P. Katsogiannes (1887-1970)
Traditional Poetry
Poetry-Greece-20th century

description: Θέμα της εργασίας, με τίτλο Η κριτική πρόσληψη του έργου του ποιητή Ηλία Π. Κατσόγιαννη, είναι η επιβίωση μέσα στο μοντερνιστικό κλίμα της Θεσσαλονίκης ενός λογοτέχνη που χαρακτηρίστηκε από ομότεχνούς του ως ο τελευταίος των παραδοσιακών και η υποδοχή του από την κριτική. Το κλειδί στην τεχνοτροπική ασυμφωνία με τους σύγχρονούς του λογοτέχνες εντοπίζεται στην τριανταπεντάχρονη απουσία του από τα γράμματα και στην όψιμη επανεμφάνισή του το 1944· πιάνοντας και συνεχίζοντας απρόσκοπτα το ποιητικό νήμα που έκοψε απότομα το 1909, θυμίζει στους κριτικούς της εποχής του μια αλλοτινή εποχή, προκαλώντας με αυτό τον τρόπο άλλοτε την επιφυλακτική τους αμηχανία και άλλοτε τη θερμή τους υποδοχή. Η ευρεία γκάμα των απόψεων αυτών θα αποτυπωθεί με βάση τις εννιά ποιητικές του συλλογές που παρουσιάζονται σε κάθε κεφάλαιο χωριστά, συνοδευόμενες από μεγάλο αριθμό δημοσιευμένων κριτικών, αλλά και αδημοσίευτων σχολίων που βρέθηκαν στο πλούσιο αρχείο της αλληλογραφίας του. Η πληθώρα αυτή που καλύπτει όχι μόνο την ευρύτερη περιφέρεια της Θεσσαλονίκης, αλλά έχει πανελλαδική εμβέλεια και ενίοτε αγγίζει και τον ελληνισμό του εξωτερικού, οφείλεται στο φαρμακείο του: ο συγκεκριμένος χώρος, επονομαζόμενος και «Πρυτανείο», υπήρξε έδρα παραρτήματος του Συνδέσμου Ελλήνων Λογοτεχνών και αποτέλεσε πνευματική κυψέλη ανθρώπων των γραμμάτων και των τεχνών στη Θεσσαλονίκη, που οδήγησε σε ένα διόλου ευκαταφρόνητο δίκτυο γνωριμιών. Στο κέντρο του πάντα βρίσκεται ο φαρμακοποιός και λογοτέχνης Κατσόγιαννης ως συνεκτικός κρίκος ανάμεσα σε «προοδευτικούς» και «συντηρητικούς», και αυτός είναι ο λόγος που θα ασχοληθούν με το έργο του και εντέλει θα το αγκαλιάσουν κριτικοί και λογοτέχνες και των δύο αυτών κύκλων, παραμερίζοντας τα όποια στεγανά προκύπτουν σε ανάλογες περιπτώσεις.
description: The paper entitled “A critical reception of Elias P. Katsogiannes’ poetic work” raises a question: how a poet who had been characterized by his colleagues as “the last of the traditionalists” survived in the Modernist climate of Thessaloniki. The key to this stylistic discrepancy lies in his thirty-five years long absence from letters and his reappearance only in 1944; continuing the poetical thread that was cut abruptly in 1909, he reminded his critics of another era, leading them sometimes to reticent embarrassment and sometimes to warm acceptance. The wide range of their views has been presented in nine chapters according to nine Katsogiannes’ poetry collections, supplied by a number of both published and unpublished critical texts found in the archive of his correspondence. This abundance that covered not only the metropolitan area of Thessaloniki but the whole of Greece, sometimes even reaching the Hellenism abroad, is to be thanked to his pharmacy: it was sometimes called “Prytaneion” and served as the headquarters of the Society of Greek Literary Writers, acting as a spiritual beehive of artists and intellectuals of Thessaloniki that led to a noticeable web of social connections. In its center always stood the pharmacist and writer Katsogiannes as a link between the “progressive” and the “conservative” and for that reason both eventually embraced his work leaving aside their common pedantry.